9.11.2002 DA C 274/27 De Europæiske Fællesskabers Tidende
Sag anlagt den 27. august 2002 af »K« mod De Europæiske
Fællesskabers Domstol
(Sag T-257/02)
(2002/C 274/48)
(Processprog: fransk)
Ved De Europæiske Fællesskabers Ret i Første Instans er
der den 27. august 2002 anlagt sag mod De Europæiske
Fællesskabers Domstol af »K«, ved avocat Juan Ramón Iturriaga-
goitia Bassas.
Sagsøgeren har nedlagt følgende påstande:
— Ansættelsesmyndighedens afgørelse af 14. maj 2002,
som blev meddelt sagsøgeren den 27. maj 2002 i
forbindelse med en anmodning om erstatning for ikke-
økonomisk skade samt for ethvert andet tab, som sagsø-
geren har lidt på grund af sygdom, annulleres.
— Sagsøgte tilpligtes at betale sagsøgeren en erstatning på
350 000 EUR med tillæg af morarente 10 % p.a. fra den4. oktober 1999 og indtil betaling sker til dækning af den
ikke-økonomiske skade, som sagsøgeren har lidt og i
fremtiden vil lide, idet der tages forbehold for erstatnings-
beløbets størrelse.
— Sagsøgte tilpligtes at betale samtlige sagens omkostninger.
Søgsmålsgrunde og væsentligste argumenter
Sagsøgeren, der er tjenestemand ved Domstolen, anfægter
Domstolens afslag på at udbetale erstatning for den ikke-
økonomiske skade, som sagsøgeren angiveligt har lidt som
følge af sin erhvervssygdom, som allerede er anerkendt ihenhold til vedtægtens artikel 73, og for hvilken der er udbetalt
erstatning.
De anbringender, som er fremført til støtte for nærværende
søgsmål, er identiske med dem, der er påberåbt i sag T-255/
02, »H« mod Domstolen.Sag anlagt den 10. september 2002 af Hendrikus Boukes
mod Europa-Parlamentet
(Sag T-258/02)
(2002/C 274/49)
(Processprog: fransk)
Ved De Europæiske Fællesskabers Ret i Første Instans er der
den 10. september 2002 anlagt sag mod Europa-Parlamentet
af Hendrikus Boukes, Waldbredimus (Luxembourg), ved avocatEric Boigelot, og med valgt adresse i Luxembourg.
Sagsøgeren har nedlagt følgende påstande:
— Annullation af afgørelsen truffet den 4. januar 2002 af
generalsekretæren for Europa-Parlamentet, Julian Priest-
ley, hvorved sagsøgerens ansøgning af 4. oktober 2001
om anerkendelse af sagsøgerens ægteskab blev afslået af
ansættelsesmyndigheden.
— Annullation af den stiltiende afvisning af sagsøgerens
klage af 27. februar 2002, som var indbragt i henhold tilvedtægtens artikel 90, stk. 2, og registreret den 1. marts
2002, og som Europa-Parlamentet endnu ikke har be-
svaret.
— Europa-Parlamentet tilpligtes at betale sagens omkost-
ninger.
Søgsmålsgrunde og væsentligste argumenter
Sagsøgeren anfægter ansættelsesmyndighedens afslag på at
tage hensyn til hans registrerede partnerskab, der efter ne-
derlandsk lov er sidestillet med ægteskab, og hvorved det
fællesskab, han varigt har indgået med sin partner, retligtfastslås og anerkendes, således at partnerskabet sidestilles med
begrebet »ægteskab« i tjenestemandsvedtægten.
Sagsøgeren har til støtte for sine anbringender anført følgende:
— Tilsidesættelse af artikel F, stk. 1, 2 og artikel 3, stk. 2, i
traktaten om Den Europæiske Union.
— Tilsidesættelse af vedtægtens artikel 1, litra a), stk. 1,
artikel 27, stk. 2, og vedtægtens bestemmelser om løn,godtgørelse af omkostninger, tilskud og pensionsordning.
— Tilsidesættelse af artikel 7, 9 og 21 i chartret over de
grundlæggende rettigheder i Den Europæiske Union.
C 274/28 DA 9.11.2002 De Europæiske Fællesskabers Tidende
— Tilsidesættelse af artikel 8, 12 og 14 i den europæiske
konvention til beskyttelse af menneskerettigheder oggrundlæggende frihedsrettigheder.
— Tilsidesættelse af generelle retsprincipper, såsom forbud
mod forskelsbehandling og ligebehandlingsprincippet,
princippet om ligeløn for mandlige og kvindelige arbejds-
tagere, princippet om overholdelse af privat- og familieli-
vet, princippet om ensartetheden af EF-statsborgernespersonelle status, samt af princippet om god forvaltning
og beskyttelse af den berettigede forventning.
Sag anlagt den 30. august 2002 af Raiffeisen Zentralbank
Österreich Aktiengesellschaft mod Kommissionen for De
Europæiske Fællesskaber
(Sag T-259/02)
(2002/C 274/50)
(Processprog: tysk)
Ved De Europæiske Fællesskabers Ret i Første Instans er der
den 30. august 2002 anlagt sag mod Kommissionen for DeEuropæiske Fællesskaber af Raiffeisen Zentralbank Österreich
Aktiengesellschaft, Wien, ved Rechtsanwalt S. Völcker.
Sagsøgeren har nedlagt følgende påstande:
— Kommissionens beslutning af 11. juni 2002 (K(2002)
2091 endelig udg.) annulleres, for så vidt som den berørersagsøgeren.
— Subsidiært nedsættes den bøde på 30,38 mio. EUR, som
Kommissionen har pålagt sagsøgeren.
— Kommissionen tilpligtes at betale sagens omkostninger.
Søgsmålsgrunde og væsentligste argumenter
Kommissionens procedure vedrører regelmæssige møder mel-
lem banker i Østrig (»bankrunderne«). I den anfægtede beslut-
ning fastslog Kommissionen, at sagsøgeren — sammen med
syv andre østrigske banker — havde overtrådt artikel 81 EF,
idet banken deltog i aftaler og samordnet praksis om priser,gebyrer og reklamering, hvilket fra 1. januar 1995 til 24. juni
1998 indskrænkede konkurrencen på det østrigske bankmar-
ked. Kommissionen pålagde de berørte banker bøder.Sagsøgeren har gjort gældende, at Kommissionen med urette
antog, at aftalerne i det foreliggende tilfælde var egnede til atindvirke på handelen mellem medlemsstaterne. De østrigske
bankers aftaler angik udelukkende Østrig. I betragtning af de
berørte tjenesteydelsers natur, var aftalerne heller ikke egnede
til af afskærme det østrigske marked. Der forelå derfor ikke en
overtrædelse af artikel 81 EF. Yderligere var der ikke grundlagfor Kommissionens krav om, at lovovertrædelsen blev bragt til
ophør. Kommissionen fastslog således selv, at sagsøgeren
allerede havde bragt aftalerne til ophør den 24. juni 1998.
Sagsøgeren har endvidere afvist indplaceringen af lovovertræ-
delsen som »særlig alvorlig« således som det forstås i retnings-
linjerne for bødeberegning. Særligt tog Kommissionen, da den
skulle vurdere hvor alvorlig lovovertrædelsen var, ikke højde
for, at bankrunderne ikke var arrangeret med henblik på atpåvirke konkurrencen, men derimod i over 50 år havde fundet
sted i overensstemmelse med østrigsk ret og til det sidste med
medvirken fra statslige myndigheder.
Derudover har sagsøgeren gjort indsigelse mod selve bødebe-
regningen. Uden hensyntagen til sammenhængen i sektoren
for andelsbanker og i modstrid med fast retspraksis blev
sagsøgeren af Kommissionen tilskrevet markedsandele hidrø-
rende fra selskaber som sagsøgeren ikke var involveret i, oghvis adfærd på markedet sagsøgeren ikke kunne bestemme.
Endvidere havde Kommissionen uden tilstrækkelig efterprøvel-
se forkastet alle fremførte formildende omstændigheder. Ende-
lig havde Kommissionen anvendt reglerne om bødefritagelse
eller bødenedsættelse i kartelsager forkert (
1).
(1) Kommissionens meddelelse om bødefritagelse eller bødenedsæt-
telse i kartelsager (EFT 1996 C 207, s. 4).
Sag anlagt den 2. september 2002 af Bank Austria Credi-
tanstalt AG mod Kommissionen for De Europæiske
Fællesskaber
(Sag T-260/02)
(2002/C 274/51)
(Processprog: tysk)
Ved De Europæiske Fællesskabers Ret i Første Instans er der
den 2. september 2002 anlagt sag mod Kommissionen for De
Europæiske Fællesskaber af Bank Austria Creditanstalt AG,
Wien, ved Rechtsanwälte Chr. Zschocke og J. Beninca.